Kichwa: Mashambulio ya Uturuki Syria: Wakurdi waishutumu Uturuki kwa kukiuka makubaliano ya kusitisha vita\nKwa kuzingatia jina la hapo juu la makala ya kuwaziwa, fikiria makala.\n
Kiongozi wa muungano wa vikosi vya Syria Mazloum Abdi alisema kwamba kulikuwa na mashambulizi  katika eneo la vita karibu na mji wa Ras al-Ain. 

Aliwataka wasimamizi wa makubaliano hayo Urusi na Marekani kuwazuia Waturuki.

Hatua hiyo inajiri baada ya Marekani kuondoa vikwazo dhidi ya Uturuki siku tisa baadaye kufuatia hatua yake ya kuwashambulia wapiganaji wa Kikurdi  kaskazini mwa Syria  kulingana na rais Donald Trump.

Uamuzi wake unajiri baada ya Urusi kukubaliana na Uturuki kuwapeleka wanajeshi ili kuongeza makubaliano ya kusitisha vita  katika mpaka wa Syria. 

Mashambulio ya Uturuki yalianza baada ya Trump kuondoa wanajeshi wa Marekani  kutoka eneo hilo la kaskazini mwa Syria mapema mwezi huu.

''Wawache wengine washiriki katika vita vya mchanga huu uliojaa damu'', rais huyo alisema katika hotuba ya runinga kutoka Ikulu ya Whitehouse. 

Alikosolewa sana na Democrats pamoja na Republicans kufuatia hatua hiyo ya ghafla, wakati ambapo Wakurdi waliokuwa wakishambuliwa na Uturuki walikuwa washirika wakubwa wa Marekani katika vita dhidi ya wapiganaji wa Islamic State katika eneo hilo.  

Ramani inayoonyesha mzozo wa Syria 

Ramani inayoonyesha mzozo wa Syria

Uturuki ilianzisha operesheni dhidi ya wapiganaji wa Kikurdi ambao inawachukulia kama magaidi  tarehe 9 Oktoba , siku chache baada ya Marekani kutangaza kuondoka kwa wanajeshi wake.

Je rais Trump alisema nini?

''Vikwazo hivyo vitaondolewa hadi pale kitu kibaya ambacho hatukipendelei kitakapotokea siku ya Jumatano''. 

Alisema kwamba Uturuki imemuhakikishia itasitisha mapigano  katika eneo hilo na kuweka makubaliano ya hivi majuzi kuwa ya kudumu. 

Uturuki inataka kuweka eneo la kilomita 30 la usalama katika mpaka wa Syria na Uturuki mbali na wapiganaji wa Kikurdi. 

Inataka kuwapeleka katika eneo hilo takriban wakimbizi milioni 2 wa Syria  ambao inawahifadhi. 

Wizara ya fedha baadaye ilithibitisha kwamba vikwazo , vilivyowekwa  tarehe 14 mwezi Oktoba  dhidi ya wizara ya ulinzi na kawi, pamoja na maafisa wakuu watatu vimeondolewa.

Russian military...